Հասարկության մեջ առաջին ինֆորմացիան միշտ ավելի հիմնավոր և մնայուն է լինում: Երկու ամիս առաջ ամբողջ ազգը խոսում էր, որ Հովիկ Աբրահամյանի տարածքից ԱԱԾ-ն հայտնաբերել է այն զենքերը, որոնցով Մարտի 1-ին կրակել են: Բոլոր հեռուստաընկերություններով պտտվում էր հայտնի տեսանյութը՝ Մարտի 1-ի կադրերով և նախկին վարչապետի լուսանկարով: Տեղի ունեցածը անմեղության կանխավարկածի կոպտագույն խախտում է, մարդու իրավունքների ոտնահարում: Հետաքրիքր է՝ այս ամենի համար ո՞վ է ներողություն խնդրելու Հովիկ Աբրահամյանից: Խնդիրն այստեղ բնավ Հովիկ Աբրահամյանի անձը չէ: Անկախ նրանից՝ ում մասին է խոսքը, առանց հիմնավոր փաստերի, չի կարելի մարդուն մեղադրել ու վարկաբեկել, իսկ հետո հայտարարել, թե ժամանակին այնքան էլ ճիշտ չէին: Չի՛ կարելի, հատկապես, երբ խոսքը ԱԱԾ-ի պես լուրջ կառույցի հայտարարությանն է վերաբերում: